《谢杨珣梅栽》
宋代·胡寅

南土梅不贵，往往薪槱束。
倖然傍寒厅，久亦未见录。
墙隈非所傍，自可凌冬发。
奈何瑶台伴，辱近紫姑闼。
佳人虽薄命，时运忽来复。
一朝蒙闵叹，移近东家屋。
孤根便静深，池上映天碧。
我为渠主人，梅是先生客。
且须创幽榭，剩与种修竹。
炎荒无雪片，且对冰花馥。
西施佩生麝，姑射步微月。
何当见旧官，应使中肠热。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。